Športovec roka (Slovensko)

thumb|Michal Martikán, štvornásobný víťaz ankety

**Športovec roka** je ocenenie udeľované každoročne najlepšiemu športovcovi a najlepšiemu športovému kolektívu Slovenska. Organizátorom ankety je *Klub športových redaktorov Slovenského syndikátu novinárov*. Vyhlasovanie výsledkov ankety sa koná každoročne v decembri alebo v januári na slávnostnom galavečere.

## Prehľad víťazov
thumb|Peter a Pavol Hochschornerovci, víťazi ankety 2009 a 2011
thumb|Anastasia Kuzminová, víťazka z rokov 2010, 2014 a 2018
thumb|Peter Sagan, víťaz ankety v rokoch 2013, 2015 a 2017
[náhľad|[Petra Vlhová, víťazka ankety v rokoch 2019 až 2022]]

## Viacnásobní víťazi ankety
* 6, Martina Moravcová, plávanie (1993, 1995, 1998, 2000, 2001, 2003)
* 4, Michal Martikán, vodný slalom (1996, 1997, 2007, 2008)
* 4, Petra Vlhová, zjazdové lyžovanie (2019, 2020, 2021, 2022)
* 3, Peter Sagan, cyklistika (2013, 2015, 2017)
* 3, Anastasia Kuzminová, biatlon (2010, 2014, 2018)
* 2, Peter a Pavol Hochschornerovci,  vodný slalom (2009, 2011)

## Rekordy ankety

Najviackrát sa na pomyselnom stupni víťazov objavila Martina Moravcová – deväťkrát (6-2-1), osemkrát boli v prvej trojici Michal Martikán (4-2-2) a Peter a Pavol Hochschornerovci (2-4-2). Najčastejšie sa v prvej desiatke umiestil Michal Martikán – 16-krát, z toho 15-krát v nepretržitej sérii. Martina Moravcová bola v top 10 dvanásťkrát, bratia Peter a Pavol Hochschornerovci jedenásťkrát. 

Najsuverénnejšou víťazkou ankety sa stala Martina Moravcová, ktorá vyhrala roku 2001 s náskokom 619 bodov. Najtesnejšie víťazstvo dosiahol v roku 2008 Michal Martikán pred bratmi Hochschornerovcami, keď zvíťazil len o 11 bodov. Medzi kolektívmi boli najsuverénnejšími víťazmi hokejisti Slovenska v roku 2012 (náskok 231 bodov). S najnižším náskokom vyhrali v roku 2013 basketbalistky Good Angels Košice (o 2 body).

Rekordný bodový zisk – 1 308 bodov dosiahol víťaz z roku 2002 Peter Bondra. Naopak, Dominikovi Hrbatému stačilo na titul *Športovec roka 2005* len 682 bodov.

## Najlepší kolektív

### Viacnásobní víťazi
* 8, štvorkajak Slovenska (2001, 2003, 2004, 2006, 2007, 2008, 2016, 2021)
* 6, hokejisti Slovenska (1994, 1995, 2000, 2002, 2012, 2022)
* 6, futbalisti Slovenska (2009, 2010, 2014, 2015, 2020, 2023)
* 2, basketbalistky Slovenska (1993, 1997)
* 2, basketbalistky SCP Ružomberok (1996, 1999)
* 2, štafeta biatlonistiek Slovenska (1998, 2018)

## Športové legendy

Od roku 2010 je súčasťou vyhlasovania výsledkov ankety aj oceňovanie bývalých slovenských športovcov, ktorí preslávili slovenský a česko-slovenský šport na vrcholných svetových a európskych podujatiach.

* 2010 Ján Zachara, box
* 2011 Jozef Golonka, ľadový hokej 
* 2012 Jozef Adamec, futbal
* 2013 Anton Frolo, hádzaná 
* 2014 Eva Šuranová, atletika
* 2015 Karol Divín, krasokorčuľovanie
* 2016 Marianna Némethová-Krajčírová, gymnastika
* 2017 Jozef Pribilinec, atletika
* 2018 Stanislav Kropilák, basketbal
* 2019 Jozef Plachý, atletika
* 2020 Igor Liba,  ľadový hokej
* 2021 Miloslav Mečíř, tenis
* 2022 Mária Mračnová, atletika 
* 2023 Jozef Lohyňa, zápasenie 
* 2024 Jozef Sabovčík, krasokorčuľovanie
* 2025 družstvo futbalistov - majstrov Európy 1976

## Športovec roka v Česko-Slovensku
Anketa o najlepšieho športovca roka v Česko-Slovensku sa vyhlasovala v rokoch 1959 až 1992. Prvým víťazom sa stal vodný slalomár Vladimír Jirásek, posledným Robert Změlík, olympijský víťaz v atletickom desaťboji. Šesť športovcov vyhralo anketu viackrát ako raz, rekordérkou je gymnastická hviezda 60. rokov 20. storočia Věra Čáslavská, ktorá triumfovala štyrikrát. Slovenskí športovci sa tešili z víťazstva v ôsmich prípadoch, dva razy boli korunovaní dráhový cyklista Anton Tkáč a chodec Jozef Pribilinec .

**Viacnásobní víťazi ankety** 
*4× Věra Čáslavská, športová gymnastika (1964, 1966, 1967, 1968)
*2× Ludvík Daněk, atletika, hod diskom (1965, 1972)
*2× Vítězslav Mácha, gréckorímske zápasenie (1974, 1977)
*2× Jarmila Kratochvílová, atletika, beh na 400 metrov (1981, 1983)
*2× Anton Tkáč, cyklistika (1976, 1978)
*2× Jozef Pribilinec, atletika, chôdza na 20 km (1986, 1988)

## Slovenskí športovci v ankete Športovec roka v Československu
Titul najlepší športovec roka získali šiesti slovenskí športovci celkom osemkrát, okrem dvojnásobných víťazov Anton Tkáča a Jozefa Pribilinca to boli krasokorčuliar Ondrej Nepela (1971), atlét Imrich Bugár (1982), kanoista Szabó (1989) a zápasník Jozef Lohyňa (1990). Najčastejšie, päťkrát sa umiestnili v prvej desiatke Ondrej Nepela a Jozef Pribilinec, štyrikrát futbalista Ján Popluhár, atléti Imrich Bugár a Jozef Plachý .

Najviac Slovákov sa v prvej desiatke ankety umiestnilo v roku 1987 – až piati (Pribilinec, Attila Szabó, kulturista Pavol Jablonický, tenista Miloslav Mečíř a vzpierač Anton Baraniak . Naopak, v rokoch 1963 a 1992 sa v prvej desiatke neumiestnil žiadny Slovák. V jednom prípade sa stalo, že prvé dve miesta v ankete obsadili slovenskí športovci, v roku 1988 triumfoval Pribilinec pred Mečířom, obaja získali na OH v Soule zlaté medaily. Zo slovenských športovkýň sa najvyššie, na druhom mieste umiestnila atlétka Anna Chmelková v roku 1966, stolná tenistka Alica Grofová (1973) a bežkyňa na lyžiach Alžbeta Havrančíková (1989) obsadili v ankete 5. miesto.

V kategórii kolektívov víťazili väčšinou reprezentačné družstvá, súčasťou ktorých boli viacerí Slováci. Jediné čisto slovenské víťazstvo patrilo volejbalistom Červenej hviezdy Bratislava, ktorí vyhrali anketu v roku 1979 , v roku 1969 boli futbalisti Slovana, víťazi PVP druhí za .

Výsledky ankety sa nie vždy stretli s pozitívnym ohlasom u niektorých športovcov či dokonca samotných novinárov. Tenista Jan Kodeš sa po dlhých rokoch vyjadril, že v roku 1971 ho údajne slovenskí novinári pripravili o prvenstvo, lebo hlasovali v prospech Ondreja Nepelu . Paradoxne v roku 1973 vyhral práve Kodeš, v tom roku víťaz Wimbledonu a Nepela, ktorý získal svoj tretí titul majstra sveta sa nezmestil ani do Top 10... Po novembri 1989 sa časť českých novinárov dožadovala zmeny svojho hlasovania v prospech tenistu Ivana Lendla, ktorý však v tom čase dlhodobo žil v USA a nejavil záujem reprezentovať Československo .

Niekoľkokrát bola v ére Československa vyhlásená aj samostatná anketa o najlepšieho športovca roku na Slovensku. V 70. rokoch 20. storočia sa vyhlasovala pod názvom *Desať najlepších športovcov [[Slovenská socialistická republika|SSR]]*, v roku 1975 vyhral anketu český skokan na lyžiach v službách ASVŠ Dukla Banská Bystrica Karel Kodejška  a v roku 1976 Anton Tkáč, olympijský víťaz v cyklistickom šprinte . Neskôr bola anketa obnovená, v 90. rokoch ju vyhrali atlét Pavol Blažek (1990), motocyklista Jaroslav Katriňák (1991) a kanoista Slavomír Kňazovický (1992).

## Najlepšie umiestnenie slovenských športovcov v ankete 1959 - 1992

## Športovec mesiaca
Pozri: Športovec mesiaca (anketa)

## Externé odkazy
* Historické výsledky a víťazi ankety Športovec roka 
* Sportovecroku.cz 

## Referencie

Kategória:Slovenské športové ocenenia